Na temelju članka 31. i članka 31.a Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 25. Statuta Grada Hvara (“Službeni glasnik Grada Hvara“, broj: 3/18, 10/18 i 2/21 ), Gradsko vijeće Grada Hvara na 3. sjednici 27. srpnja 2021. godine, donosi:

**O D L U K U**o naknadi članovima Gradskog vijeća Grada Hvara te njegovim radnim tijelima

**Članak 1.**

Ovom Odlukom određuje se visina naknade za rad članova Gradskog vijeća Grada Hvara (u daljnjem tekstu: Gradsko vijeće) i njegovih radnih tijela, te druga primanja članova Gradskog vijeća Grada Hvara i njegovih radnih tijela.

Sredstva za naknade iz stavka 1. ovog članka osiguravaju se u Proračunu Grada Hvara.

 **Članak 2.**

Članu Gradskog vijeća određuje se naknada za rad u Gradskom vijeću u neto iznosu od 500,00 kuna po prisustvu na sjednici Gradskog vijeća.

Predsjedniku Gradskog vijeća određuje se naknada za rad u Gradskom vijeću u neto iznosu od 750,00 kuna mjesečno.

Naknada iz stavka 1. i 2. ovog članka obuhvaća i naknadu za rad člana Gradskog vijeća u radnim tijelima Gradskog vijeća.

Članovima radnih tijela Gradskog vijeća koji nisu članovi Gradskog vijeća određuje se naknada u neto iznosu od 200,00 kuna po sjednici radnog tijela.

Ukupna godišnja neto naknada članu Gradskog vijeća ne smije iznositi više od 6.000,00 kuna, predsjedniku Gradskog vijeća od 9.000,00 kuna, odnosno članovima radnih tijela Gradskog vijeća koji nisu članovi Gradskog vijeća ne može iznosi više od 3.000,00 kuna.

Naknade članovima Gradskog vijeća i predsjedniku Gradskog vijeća iz ovog članka isplaćuje Odsjek za proračun, financije i gospodarstvo Jedinstvenog upravnog odjela Grada Hvara u tekućem mjesecu za sjednice održane u prethodnom mjesecu, odnosno predsjedniku Gradskog vijeća naknada se isplaćuje u tekućem mjesecu za prethodni mjesec. Naknada članovima radnih tijela Gradskog vijeća isplaćuje navedeni Odsjek nakon primljenog zahtjeva predsjednika radnog tijela Gradskog vijeća, a u kojem su navedeni termini održavanja sjednica i prisutni članovi te uz zahtjev je priložen zapisnik sa održanih sjednica.

**Članak 3.**

 Članovi Gradskog vijeća i članovi njegovih radnih tijela, koji su upućeni od strane predsjednika Gradskog vijeća ili gradonačelnika Grada Hvara na službeno putovanje u zemlji ili inozemstvu, a radi obavljanja poslova iz djelokruga Gradskog vijeća ili zastupanja Grada Hvara imaju pravo na dnevnicu i troškove prijevoza kao i na troškove noćenja i to u iznosu i na način utvrđen za službenike i namještenike Jedinstvenog upravnog odjela Grada Hvara.

 Putni nalog za službeno putovanje u zemlji ili inozemstvu odobrava gradonačelnik Grada Hvara. Obračun i isplatu svih troškova iz stavka 1. ovog članka obavlja Odsjek za proračun, financije i gospodarstvo Jedinstvenog upravnog odjela Grada Hvara na temelju ispunjenog i od strane gradonačelnika ovjerenog naloga za službeno putovanje.

 **Članak 4.**

  Danom stupanja na snagu ove Odluke prestaje važiti Odluka o naknadi vijećnicima Gradskog vijeća, zamjenicima gradonačelnika, članovima stalnih radnih tijela Gradskog vijeća, povjerenstava, te članovima upravnih vijeća ustanova koji se financiraju iz proračuna Grada Hvara („Službeni glasnik Grada“, broj: 6/2010).

 **Članak 5.**

  Ova Odluka stupa na snagu prvog dana od dana objave u “Službenom glasniku Grada Hvara”.

**R E P U B L I K A H R V A T S K A**

**SPLITSKO-DALMATINSKA ŽUPANIJA**

**G R A D H V A R**

**GRADSKO VIJEĆE**

KLASA: 401-01/21-01/27

URBROJ: 2128/01-02-21-02

Hvar, 27. srpnja 2021.g.

 PREDSJEDNIK GRADSKOG VIJEĆA :

 Fabijan Vučetić